राजस्थान में आरक्षण की मांग को लेकर आंदोलन कर रहे गुर्जर नेताआें तथा राय सरकार के बीच मांगों पर सहमति बन गई लेकिन समझौते की घोषणा बुधवार को की जाएगी। राय सरकार व गुर्जर प्रतिनिधियों के बीच मंगलवार को हुई बैठक के बाद सांसद रामदास अग्रवाल तथा कर्नल किरोड़ी सिंह बैंसला ने पत्रकारों को बताया कि दोनों पक्षों के बीच सहमति बन गई है लेकिन लिखित समझौता कल सुबह 11.30 बजे सचिवालय में आयोजित बैठक में किया जाएगा। उन्होंने बताया कि गुर्जर प्रतिनिधियों के साथ जिन बातों पर सहमति बनी है वह किसी वर्ग व जाति के खिलाफ नहीं है। कर्नल किरोड़ी सिंह बैंसला ने सहमति को ऐतिहासकि बताते हुए कहा कि समझौते का स्वरूप कल सामने आ जाएगा। दिल्ली के विधायक रामवीर सिंह विधूडी ने बताया कि सरकार व गुर्जर समाज में सहमति हो गई है। गुर्जर समाज ने जो मांगे रखी थी इनको सरकार ने मान लिया है। इससे पहले आज दोपहर से शुरू हुई बातचीत में एक बार तब गतिरोध उत्पन्न हो गया जब समझौते के प्रारूप में कुछ बातों पर कर्नल बैंसला ने आपत्ति जताई। बाद में राय सरकार के प्रतिनिधि मुख्यमंत्री निवास गए तथा करीब दो घंटे बाद वापस लौटकर कर्नल बैंसला से नए सिरे से विचार विमर्श किया।ड्ढr